E E L N Õ U

NARVA LINNAVALITSUS

K O R R A L D U S

Narva



                    
 
                  
        .08.2006. a  nr _   __ - k

Lepinguliste kohustuste täitmise tähtaja pikendamine 
müügilepingu järgi (Energia 2b, Narva)

1. Asjaolud ja menetluse käik

Kinnisvarakapitali AS omandas 13.07.2005 ehitiste tagasiostuõigusega müügilepingu (Jõhvi notari Tatjana Boitsova registri nr 5790) kohaselt Narva linnalt garaažihooned (ehitisregistri kood 118010281, pindala 297,3m2 ja ehitisregistri kood 118010282, pindala 410,1 m2) , aadressil Energia tn 2b, Narvas.

Lepingu punkti 5.1 kohaselt kohustus ostja lammutama garaažihooned ja heakorrastama territooriumi ning punkti 5.2 kohaselt investeerima omandatud varasse 673 600 krooni  ühe aasta jooksul arvates lepingu sõlmimise päevast. Lepingu punktis 5.3 on ette nähtud leppetrahvi tasumine kohustuste mittetäitmisel või mitteõigeaegsel täitmisel punkti 5.1 järgi summas 100 000 krooni ning punkti 5.2 järgi 10% ulatuses tähtajaks tegemata investeeringute summast.

Kinnisvarakapitali AS pöördus Narva Linnavalitsuse poole taotlusega pikendada müügilepingu punktis 5.1 sätestatud kohustuste täitmise tähtaega.

Kohustuse täitmise tähtaja rikkumist põhjendatakse lammutusloa saamise protsessi venitamisega. Kinnisvarakapitali AS pöördus Arhitektuuri–  ja Linnaplaneerimise Ametisse loa saamiseks 24.04.2006, projekteerimistingimused kinnitati Narva Linnavolikogu 18.05.2006 otsusega nr 81, lammutustööde luba nr 7573 väljastati aga alles 07.07.2006.

Praeguseks on lammutus- ja heakorrastustööd Kinnisvara AS poolt lõpetatud. Linnavalitsuse korraldus Energia 2b garaaži hoonete täielikuks lammutamiseks võeti vastu 09.08.2006. 

Kinnisvarakapitali AS esitas aruande ajavahemikus 2005-2006 tehtud investeeringute kohta, investeeringute summa moodustas 701 356 krooni (lepingu järgi oli 673 600 krooni), sh:

· projekteerimistööd (OÜ Provia) – 169 491 krooni/km-ta;

· lammutustööd (OÜ Alaves) – 320 000 krooni/km-ta;

· arhitektuuriline osa (OÜ Alaves) – 211 265 krooni/km-ta.

Seoses sellega, et garaažide lammutustööd ja ehitusprahi utiliseerimine lõpetati 7. augustiks, taotleb Kinnisavarakapitali AS pikendada investeerimiskohustuse täitmise tähtaega 13. juulilt 2006 kuni 07. augustini 2006 ning mitte rakendada nende suhtes punktis 5.3 ettenähtud leppetrahvi.

Kinnisvarakapitali ASi taotlus vaadati läbi Narva Linnavalitsuse linnavarakomisjoni istungil 09.08.2006 (protokoll nr 9) ja otsustati:

1. Pidada võimalikuks rahuldada Kinnisvarakapitali AS taotlus.

2. Linnavara- ja Majandusametil esitada antud küsimus Narva Linnavalitsuse istungile korralduse vastuvõtmiseks.

Narva linn on huvitatud ehituse lõpetamisest ülalnimetatud territooriumil, kuna sellega kaasnevad investeeringud linna ja töökohtade loomine, seega on otstarbekas rahuldada Kinnisvarakapitali AS-i taotlus.

2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt 
lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 09.06.2006 määrusega nr 18/55 kinnitatud “Linnavara võõrandamise korra” punktile 76, juhul kui täitmise käigus on mõne müügilepingu  punkti täitmine oluliselt raskendatud, võib poolte kokkuleppel ja Linnavalitsuse otsustuse alusel lepingutingimusi muuta või leping lõpetada.

3. Otsus

1. Pikendada Kinnisvarakapitali AS-ile (registrikood 10087315, asukoht Tuukri 1a, Tallinn) 13.07.2005 ehitiste tagasiostuõigusega müügilepingu (Jõhvi notari Tatjana Boitsova registri nr 5790) punktis 5.1. ettenähtud garaažihoonete lammutamise ja territooriumi heakorrastuse tähtaega 13. juulilt 2006 kuni 07. augustini 2006.

2. Mitte rakendada Kinnisvarakapitali AS-i suhtes 13.07.2005 ehitiste tagasiostuõigusega müügilepingu punktis 5.3. ettenähtud trahvi.

3. Volitada linnapead Tarmo Tammistet (isikukood 36208175216) allkirjastama Narva linna nimel 13.07.2005 ehitiste tagasiostuõigusega müügilepingu muudatused.

4. Narva Linnavalitsuse Linnavara- ja Majandusametil teha käesolev korraldus teatavaks Kinnisvarakapitali AS-ile. 
4. Rakendussätted

4.1. Halduskohtumenetluse seadustiku  § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.
4.2. Korraldus jõustub seadusega sätestatud korras.

